EJL treenerite nõukogu koosolek

30.11.2018

Tallinn, Tondi

 Protokoll

Kohal:

J.Prükkel A.Heina asemel, K.Martma, T.Suvi, K.Juurik, R.Mandri, T.Suvi, M.Johanson, A.Lebedev, J.Veeranna nõukogust ning vabakuulajad A.Adusson & U.karlson.

1. Arutati CX EMV kuupäeva sobivust.

Klubidele ei sobi koolivaheajale paigutatud kuupäev 26/27.10.2019, sest siis on enamus lapsi vanematega reisidel ja osadel klubidel on sellel ajal traditsioonilised laagrid. Lisaks ei soovita hooaega kõigi noorte jaoks sedasi pikendada. Paljud noored lõpetavad hooaja CX EMV raames.

Otsustati: Üksmeelselt otsustati, et CX EMV peaks toimuma 12.10.2019.

2. Arutati CX hooajal järgneva hooaja vanuseklasside kasutamise mõtekust. See tähendab, et kas on mõtet tõsta näitekst M/N14 teise aasta (vanemat) noort M/N16 aastaste vanusegruppi ja M16 teeise aasta (vanemat) noort juunioritesse jne.

A.Adusson arvas, et see ei tohiks olla kohustus, vahetavad vanusegruppi need, kes soovivad.

K.Juurik tõi lauda kohtunike ja osade lastevanemate arvamuse, et peaks tegema nagu UCI ette näeb ja tõstma CX hooaja algul noored juba järgmisse vanusegruppi. Adusson: Samas meil ju lõpeb hooaeg ikkagi sügisega ära ja ei lähe uute hooaega sisse, peale üksiku erandi.

Leiti, et kõige suuremaks probleemiks on varustuse vahetamine, sest M/N16 vanustes nõutakse hetkel juba cyclo-crossi varustust, mida ei saa kõigilt 14 aastastelt nõuda. Arvatakse ka, et osad tulevad alles 14 aastaselt trenni ja siis kohe M16 vanuseklassi distantsidele oleks liiga palju.

Otsustati: U23 ja Juunioride (M/N18) teise aasta (vanemad) noored sisenevad järgmisse vanusegruppi Cyclo-Crossi hooaja algul vastavalt UCI reeglitele. M/N16 vanusegrupi teise aasta käigu (vanematel) noortel on võimalik siseneda soovi korral Juunioride (M/N18) vanusegruppi, kohustust ei ole. M/N 14 vanusegrupp jääb samaks nagu mnt hooajal ja vanusegruppe sügisel ei vahetata. 2020 hooajaks vaadatakse olukord uuesti üle.

3. Arutati ja otsustati, et EMV medalid maratonis jagatakse välja ainult ME/NE vanusegruppidele ja seenioritele.

4. Arutati uuesti teemat, et kas talikross peaks olema EMV-sed. Urmas tõi lauda argumendi, et J.Kalmuse austusest peaks tegema ühe korra veel talikrossi EMV. Tõdetit koos, et tegelikult otsustati juba 2016, et 2018 ei toimu EMV talikrossis, aga siiski siis juba tehti Jüri austuseks. Treenerite nõukogu on juba aastaid näinud, et talikrossi EMV ei ole vaja. Paljud ei soovi käia seal ja osad ei käigi. EMV peaks tähendama, et klubid on ikka huvitatud ja sooviksid seda mittestandardset võistlust.

Arutati ka tänavasõidu EMV vajadust. Treenerid kõik näevad, et talikrossi EMV ei ole vaja, aga tänavasõidu EMV on vaja. Tänavasõit on strateegiliselt hea koha peal kalendris, talikross ei ole- meil ei ole vaja talvel sellist võistlust kõlas enamuse suust. T.Suvi- parem õudne lõpp, kui lõputu õudus- talikrossi raames EMV pole vaja. Osad klubid lähevad nagunii ja osad kindlasti ei lähe. Johanson: Meie läheme kindlasti trekile ja siis poisid kevadlaagrisse, talikrossile nähtavasti ei lähe. Talikross kui võistlus on tore, aga metoodiliselt pole seda võistlust vaja. Seda meelt oli ka korraldaja J.Kalmus aastaid tagasi, et võib talikrossi EMV ära lõpetada.

Otsustati: Üksmeelselt arvati, et EMV talikrossis pole vaja ja jäädi kindlaks otsusele, mis töötati välja ajal, millal J.Kalmus oli treenerite nõukogu esimees.

5. Arutati teemat, et kas meil on vaja nii palju EMV korraldada ja kas peaks osad EMV nimetama ümber (tänavasõidud, tuurid jne). Arutati ka seda, et osad tänavasõidud kattuvad teiste võistlustega, mis on valus teema osadele klubidele ja võistluskorraldajatele. Enamus arvab, et tänavasõite on vaja.

Urmas- Tulevikus tänavasõit ei pea olema EMV. Treenerid: Ei pea, aga käime seal ju ikkagi, sest strateegiliselt on noortele vaja. Tänavasõidud võivad olla ka näiteks karikavõistlused, mitte EMV.

Otsustati: Jätkame selle teemaga järgmine kord, sest see muudaks alles 2020 a. võistlusi.

6. Arutati treenerite nõukogu struktuurilise ülesehitust ja nõukogu ülasandeid.

A.Lebedev: Puhtalt nime muutmine sisu ei muuda. Ei pea tooma ilmtingimata ka uusi liikmeid, aga peab vaatama üle, mis on meie pädevusala ja ise muutuma aktiivsemaks. Punktid on meil ju kirja pandud, aga kõiki neist ei täideta korralikult.

 K.Martma: Me peaksime olema juhatusele aksepteeritavad ja meie seisukoht peab olema aksepteeritav.

J.Veeranna: Nõukogu on hästi toiminud ja kõik olulised punktid on ära otsustatud. Olulisi teemasid ja häid ideid pole laualt tagasi lükatud.

K.Juurik: Kas treenerite nõukogu on liiga tihe filter ja osad uuenduslikud protsessid ei jõua töölauale?

M.Johanson: Uuendused on alati teretulnud ja aktiivsed noored saavad ju ka ettepanekuid teha ja nõukogusse kandideerida.

K.Martma: Info peaks paremini liikuma ja kõigile treeneritele andma märku päevakorra punktidest ja kutsuma koosolekutele.

T.Suvi, M.Johanson: Esimene suurem koosolek kõigi osapooltega võiks olla kohe hooaja lõpus, siis on tekkinud probleemid värskelt meeles.

Veeranna: Peaks olema samasugune koosistumine - seminar nagu kohtunikel.

Leiti, et vaja on pikemaid arutelusid kohe võistlushooaja lõpus ja tuleb koosolekutest informeerida kõiki treenereid, mitte ainult nõukogus olevaid.

Ühtegi otsust ei langetatud.

Protokollis: Rene Mandri